**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 3**

Днес, 16.08.2022 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект за решение относно определяне на срока за подаване на документи за регистрация на кандидатски листи на партиите, коалициите и инициативните комитети в Районна избирателна комисия-Ямбол за участие в изборите за народни представители на 02.10.2022 г..– докладчик Димитър Събев.

2. Протоколно решение за съгласуване тираж на бюлетините в 31-ви изборен район Ямболски при произвеждане изборите за народни представители на 02.10.2022 г. – докладчик Биляна Кавалджиева.

3. Протоколно решение за определяне на броя експериментални машини за демонстрационно гласуване на избирателите в изборния район– докладчик Биляна Кавалджиева.

4. Входяща поща

5. Разни

**ПРИСЪСТВАХА:** 9 членове – Биляна Кавалджиева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Ангел Ангелов, Снежана Енчева.

**ОТСЪСТВАХА:** Ани Канева, Георги Георгиев, Данаил Йорданов и Спасин Карайчев.

Заседанието бе открито в 17.00 часа от председателя Биляна Кавалджиева.

**БИЛЯНА КАВАЛДЖИЕВА:** Здравейте, колеги. Откривам третото заседание на Районната избирателна комисия в Тридесет и първи изборен район-Ямболски за изборите за народно събрание на 02 октомври 2022 г.

За отчитане на поименното гласуване определям Ангел Ангелов. За протоколист определям колегата Милко Димитров.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**АНГЕЛ АНГЕЛОВ:** гласували За – 9 членове – Биляна Кавалджиева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Ангел Ангелов, Снежана Енчева.

Против – няма.

**БИЛЯНА КАВАЛДЖИЕВА:** Дневният ред се приема. Давам думата на колегата Събев по т.1 от Дневния ред. Заповядай!

**ДИМИТЪР СЪБЕВ:** Колеги, предлагам ви следния проект за решение по т.1 от дневния ред:

ОТНОСНО: Определяне на срока за подаване на документи за регистрация на кандидатски листи на партиите, коалициите и инициативните комитети в Районна избирателна комисия-Ямбол за участие в изборите за народни представители на 02.10.2022 г.

На основание  чл. 72, ал. 1, т. 1 и т.8 от Изборния кодекс, Решение №1227-НС/ 10.08.2022г. и Решение №1229-НС/ 11.08.2022г. на ЦИК, Районна избирателна комисия в Тридесет и първи изборен район - Ямболски,

**РЕШИ:**

1. Инициативните комитети се регистрират в РИК, като представят заявление за регистрация (Приложение № 53-НС от изборните книжа), подписано от всички членове на инициативния комитет, не по-късно от 17.00 ч. на 22.08.2022 г. (40 дни преди изборния ден).
2. Крайният срок за подаване на документи за регистрация на кандидатски листи за народни представители на партиите, коалициите и инициативните комитети в Районна избирателна комисия-Ямбол е 17:00 ч. на 30.08.2022 г. включително (не по-късно от 32 дни преди изборния ден).
3. Приемането на документите в РИК, се извършва всеки календарен ден от 9:00ч. до 17:00 ч.
4. Районната избирателна комисия извършва проверка при приемане на документите дали са изпълнени изискванията за регистрация на кандидатите за народни представители. При установяване на непълноти или несъответствия дава незабавно указания и срок за отстраняването им. В случай че непълнотите или несъответствията не бъдат отстранени в определения срок, РИК отказва регистрация.

Решението на РИК подлежи на оспорване пред ЦИК в тридневен срок от обявяването му по реда на чл. 73 от ИК.

**БИЛЯНА КАВАЛДЖИЕВА:** Колеги, чухте проекта. Има ли изказвания? Няма. Процедура по гласуване.

**АНГЕЛ АНГЕЛОВ:** гласували За – 9 членове – Биляна Кавалджиева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Ангел Ангелов, Снежана Енчева.

**Против** – няма.

**БИЛЯНА КАВАЛДЖИЕВА:** Решението се приема и е с № 5-НС от днешна дата.

По т.2 от дневния ред за приемане Протоколно решение за съгласуване тираж на бюлетините в 31-ви изборен район Ямболски при произвеждане изборите за народни представители на 02.10.2022 г.

В РИК Ямбол постъпи писмо от областна администрация Ямбол, с което и в изпълнение на указания на ЦИК, от нас се иска да съгласуваме тиража на бюлетините в 31-ви изборен район Ямболски при произвеждане изборите за народни представители на 02.10.2022 г. С колегата Събев проверихме предложения тираж от областна администрация, коректен е и отговаря на изискванията на Изборния кодекс. Затова ви предлагам да вземем протоколно решение, с което да съгласуваме тиража на бюлетините в 31-ви изборен район Ямболски при произвеждане изборите за народни представители на 02.10.2022 г., а именно 108 400.

**БИЛЯНА КАВАЛДЖИЕВА:** Колеги, има ли други предложения? Няма. Процедура по гласуване.

**АНГЕЛ АНГЕЛОВ:** гласували За – 9 членове – Биляна Кавалджиева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Ангел Ангелов, Снежана Енчева.

**Против –** няма.

**БИЛЯНА КАВАЛДЖИЕВА:** Колеги, приемане на протоколно решение в следния смисъл :

**РЕШИ:**

**Съгласува тиража на бюлетините** в 31-ви изборен район Ямболски при произвеждане изборите за народни представители на 02.10.2022 г., а именно **108 400**.

Преминаваме към т.3 от дневния ред - протоколно решение за определяне на броя експериментални машини за демонстрационно гласуване на избирателите в изборния район.

В РИК Ямбол днес постъпи писмо от областна администрация Ямбол, с което и в изпълнение на указания на ЦИК , от нас се иска да съгласуваме броя на СУЕМГ за провеждане на пробното гласуване. Общините в областта са поискали 11 бр. машини за пробно гласуване. Колега Събев заповядай:

**ДИМИТЪР СЪБЕВ:** Колеги, тъй като сме 13 члена на РИК, а предвид факта, че поне един трябва да е на разположение в залата, смятам че 6 бр. освен че са достатъчни , но и отговарят на физическата възможност на настоящата комисия.

**МИЛКО ДИМИТРОВ:** Колеги съгласен съм с предложението още повече, че опитът ни от предните избори показва, че 6 бр. машини е оптимален и достатъчен.

**БИЛЯНА КАВАЛДЖИЕВА:** Колеги, има ли други предложения? Няма. Процедура по гласуване.

**АНГЕЛ АНГЕЛОВ:** гласували За – 9 членове – Биляна Кавалджиева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Ангел Ангелов, Снежана Енчева.

**БИЛЯНА КАВАЛДЖИЕВА:** Колеги, приемане на протоколно решение в следния смисъл :

**РЕШИ:**

**Съгласува** **6 бр. СУЕМГ,** необходими за провеждане на пробното гласуване в област Ямбол при произвеждане изборите за народни представители на 02.10.2022 г.

Преминаваме към т.4 от дневния ред – запознаване с входящата поща. Колега Марчева, заповядай!

**ЕМИЛИЯ МАРЧЕВА** докладва постъпилата входяща поща.

**БИЛЯНА КАВАЛДЖИЕВА:** Преминаваме към т.5 от дневния ред – разни. Има ли изказвания? Няма.

Поради изчерпване на дневния ред закривам заседанието.

Заседанието бе закрито в 17:08 часа.

Председател:

/Биляна Кавалджиева/

Секретар:

/Яна Първанова/